open-index/open-wikipedia-markdown huggingface dataset:
Webnode

Η **Webnode** είναι ένα online σύστημα διαχείρισης περιεχομένου που αναπτύχθηκε από τη *Westcom, s.r.o*, μία εταιρεία που εδρεύει στο Μπρνο της Τσεχίας. Μπορεί να συγκριθεί με άλλα online συστήματα δημιουργίας ιστοσελίδων όπως το Weebly  ή το Joomla!.

Προσφέροντας πληθώρα εργαλείων σχεδιασμού, επιτρέπει στους χρήστες να δημιουργήσουν μία ιστοσελίδα χρησιμοποιώντας τεχνικές "σύρε κι άσε" (drag-and-drop) για την προσθήκη στοιχείων όπως blogs, forums, βιβλιοθήκες φωτογραφιών και αρχείων multimedia, κουτιά feedback, κ.ο.κ.

## Ιστορία

Η Westcom, Ltd. ξεκίνησε την ανάπτυξη της Webnode το Σεπτέμβριο του 2006 και την εισήγαγε στην αγορά 16 μήνες αργότερα, τον Ιανουάριο του 2008.

Ήδη από το 2002, η Westcom ανέπτυσσε online εφαρμογές για μαζική χρήση, σχεδιάζοντας ένα σύστημα δημιουργίας νέων ιστοσελίδων με σκοπό τη διευκόλυνση των προγραμματιστών. Από αυτό το σύστημα προήλθε και η ιδέα της δημιουργίας ενός website builder για χρήστες χωρίς τεχνογνωσία.

Η πρώτη έκδοση που διατέθηκε στο κοινό ήταν η Τσέχικη, ακολουθούμενη από τη Σλοβάκικη νωρίς τον Ιούνιο του 2008. Μέχρι το τέλος του έτους, η Webnode μετρούσε περισσότερους από 200.000 χρήστες σε περισσότερες από 80 χώρες ανά τον κόσμο, συμπεριλαμβανομένων των Ηνωμένων Πολιτειών, της Ισπανίας και της Κίνας. Δύο χρόνια αργότερα, το 2010, η βάση χρηστών της καταφέρνει να ξεπεράσει τα 2.000.000 χρήστες. ενώ το προϊόν διατίθεται σε 23 διαφορετικές γλώσσες. Σήμερα μετρά ήδη πάνω από 10.000.000 χρήστες.

## Χαρακτηριστικά
Η Webnode είναι ένα online drag-and-drop σύστημα δημιουργίας 3 διαφορετικών τύπων ιστοσελίδων: Προσωπικές Ιστοσελίδες, Επιχειρηματικές Ιστοσελίδες καθώς και σελίδες ηλεκτρονικού εμπορίου .

Το σύστημα μπορεί να τρέξει στους περισσότερους φυλλομετρητές του Internet όπως οι Internet Explorer, Mozilla Firefox, Google Chrome, Opera, Safari και Netscape .

Ένα αξιοσημείωτο χαρακτηριστικό της Webnode είναι η δυνατότητα δημιουργίας και επεξεργασίας ιστοσελίδων μέσω οποιουδήποτε smartphone με σύνδεση στο Internet.

## Υπηρεσίες
Το σύστημα προσφέρεται υπό το επιχειρηματικό μοντέλο freemium, παρέχοντας μία δωρεάν έκδοση με περιορισμούς και τη δυνατότητα αναβάθμισης σε Premium πακέτα τα οποία προσφέρουν περισσότερο αποθηκευτικό χώρο, εύρος ζώνης και extra χαρακτηριστικά.

## Βραβεία και Αναγνώριση
* Αργυρό μετάλλιο στο *Startup Competition* LeWeb'08 Paris 

## Δείτε επίσης
*Σύγκριση δωρεάν υπηρεσιών web hosting

## Παραπομπές



## Εξωτερικοί σύνδεσμοι
* Επίσημη Ιστοσελίδα της Webnode, (Ελληνική έκδοση) (Γερμανική έκδοση), (Ισπανική έκδοση)
* Επίσημο blog της Webnode (Ισπανική έκδοση)
* Επίσημο forum της Webnode (Ισπανική έκδοση)
* LeWeb'08 Paris (Αρχείο)
* Templates της Webnode

Κατηγορία:Εφαρμογές διαδικτύου
Κατηγορία:Συστήματα διαχείρισης περιεχομένου
Κατηγορία:Σχεδιασμός
Κατηγορία:Ηλεκτρονικό εμπόριο
Κατηγορία:Λογισμικό ανάπτυξης εφαρμογών διαδικτύου
Πρωτάθλημα καλαθοσφαίρισης Α1 εθνικής κατηγορίας γυναικών 1998-1999

**Α1 Γυναικών 1998-1999**

Το πρωτάθλημα μπάσκετ γυναικών της περιόδου 1998-99 ήταν το δεύτερο στην ιστορία της Α1 Εθνικής. Πρωταθλήτρια αναδείχθηκε η ομάδα του Σπόρτιγκ Αθηνών, ενώ οι Εσπερίδες και ο Ολυμπιακός Βόλου υποβιβάστηκαν στην Α2.

## Εξωτερικοί σύνδεσμοι
*Βαθμολογία Αρχείο ιστότοπου sport.gr
*Αποτελέσματα  Αρχείο ιστότοπου basket.gr (ΕΟΚ)

Κατηγορία:Α1 εθνική κατηγορία καλαθοσφαίρισης γυναικών
Πρωταθλημα Ελλαδος Α1 Γυναικών 1998 1999
Πρωταθλημα Ελλαδος Α1 Γυναικών 1998 1999
Πρωτάθλημα καλαθοσφαίρισης Α' εθνικής κατηγορίας γυναικών 1995-1996

Το πρωτάθλημα μπάσκετ γυναικών της περιόδου 1995-96 ήταν το δωδέκατο στην ιστορία της Α' Εθνικής. Πρωταθλήτρια αναδείχθηκε η αήττητη ομάδα του Σπόρτιγκ Αθηνών, ενώ ο Φάρος Κερατσινίου και ο Ηρόδοτος υποβιβάστηκαν στη Β' Εθνική.

## Τελική βαθμολογία

Ως φιναλίστ του κυπέλλου (ο κυπελλούχος Σπόρτιγκ προκρίθηκε στο κύπελλο πρωταθλητριών).

## Πηγές
*Εφημερίδα "Αθλητική Ηχώ", φύλλο 6 Μαΐου 1996 σελ. 19
*Εφημερίδα "Ριζοσπάστης", φύλλο 7 Μαΐου 1996 σελ. 35
*Ψηφιακό αρχείο της ΕΟΚ



1995 1996
Πρωταθλημα Ελλαδος Α Γυναικών 1995 1996
Πρωταθλημα Ελλαδος Α Γυναικών 1995 1996
Μπούρου

Το **Μπούρου** (ινδονησιακά: *Buru*) είναι το δεύτερο μεγαλύτερο νησί της επαρχίας Μολούκες στην Ινδονησία. Με έκταση 9.505 χλμ² είναι το 88ο μεγαλύτερο νησί και το τρίτο μεγαλύτερο στο νησιωτικό σύμπλεγμα των Μολούκων, μετά την Χαλμαχέρα και το Σέραμ. Η μεγαλύτερη πόλη και λιμάνι του νησιού είναι η Νάμλεα.

## Εξωτερικοί σύνδεσμοι
* 

Κατηγορία:Νησιά της Ινδονησίας
Βαρθολομαίος ντε Παπαζούρι

Ο **Βαρθολομαίος ντε Παπαζούρι** (), το όνομα του αναφέρεται αρχικά σαν *de Rommano*, έπειτα *de Papazuris* και τέλος *de Pappazuri*. Ήταν Ιταλός, Ρωμαιοκαθολικός, επίσκοπος Τιάνο , επίσκοπος Κιέτι, Αρχιεπίσκοπος Πάτρας και Βαρώνος της Πάτρας. 

Γεννήθηκε στη Ρώμη πατέρας του ήταν ο Ιωάννης και είχε δύο αδελφούς τον Ιάκωβο και τον Άγγελο . Σπούδασε φιλοσοφία σε μοναστήρι στη Σιένα, έπειτα σε μονή της Τουλούζης έγινε Δομινικανός μοναχός. Έγινε επίσκοπος Τιάνο την περίοδο 1348-1353, μετατέθηκε στην επισκοπή Κιέτι το 1353 έως το 1363, κι έπειτα Αρχιεπίσκοπος Πάτρας την περίοδο 1363-1365 στην Πάτρα ήταν και πολιτικός διοικητής, βαρώνος. Στην Πάτρα δεν έφτασε ποτέ να ασκήσει επίσημα τα καθήκοντα του φοβούμενος τη Οθωμανική απειλή αλλά παρέμεινε φιλοξενούμενος στη Βενετία στο σπίτι του Πετράρχη. 

Πέθανε το 1365 στην Πάντοβα όπου τάφηκε εκεί στη εκκλησία των Δομινικανών. 

## Παραπομπές


## Πηγές
* Emilio Panella OP, Bartolomeo di Giovanni dei Pappazuri da Roma OP († 1365) e Francesco Petrarca Firenze SMN, aprile 2009 

Κατηγορία:Λατίνοι Αρχιεπίσκοποι Πάτρας
Κατηγορία:Αρχεπισκοπική Λατινική Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Κατηγορία:Ιταλοί Επίσκοποι
Αντώνιος Ντεντιδάκης

Ο **Αντώνης Ντεντιδάκης του Εμμανουήλ** (Πειραιάς, 5 Μαΐου 1942- Αθήνα, 4 Οκτωβρίου 2011) ήταν Έλληνας πολιτικός, που διετέλεσε βουλευτής Πειραιώς και υπουργός επί ΠΑΣΟΚ. Κατά την περίοδο της επταετίας ανέπτυξε αντιστασιακή δράση.

## Συγγενείς και σπουδές
Ο πατέρας του ήταν πρόεδρος του Δικηγορικού Συλλόγου στη γενέτειρά του και ο θείος του, Παύλος Ντεντιδάκης ήταν επί πολλά χρόνια δήμαρχος Πειραιά και υπουργός. Σπούδασε Νομικά στο πανεπιστήμιο των Αθηνών.

## Πολιτική καριέρα
Εξελέγη για πρώτη φορά βουλευτής Πειραιά στις εκλογές του 1974 με την Ένωση Κέντρου- Νέες Δυνάμεις. Εν συνεχεία έγινε μέλος της ΕΔΗΚ και με το κόμμα αυτό κατήλθε υποψήφιος στις εκλογές του 1977, κατά τις οποίες δεν εξελέγη. Την ίδια χρονιά (1977) προσχώρησε στο ΠΑΣΟΚ.

Στις εκλογές του 1981 ο Ντεντιδάκης εκλέγεται στην εκλογική περιφέρεια Α΄ Πειραιά και Νήσων και επανεκλέγεται συνεχώς ως το 1996 (οι τελευταίες εκλογές που κέρδισε ήταν εκείνες του 1993).  Στις 18 Νοεμβρίου 1988 διορίζεται από τον Ανδρέα Παπανδρέου ως  αναπληρωτής υπουργός Εμπορικής Ναυτιλίας και υπηρετεί στη θέση αυτή ως τις 17 Μαρτίου 1989.

Το Μάρτιο του 1989 διορίζεται υπουργός Εμπορικής Ναυτιλίας και υπηρετεί στο αξίωμα αυτό από τις 17 Μαρτίου 1989 έως τις 2 Ιουλίου 1989.
Το 1990 υπηρέτησε ως γραμματέας του Κοινοβουλευτικού Τομέα Εργασίας, αρμόδιος του τομέα Ναυτιλίας του ΠΑΣΟΚ. 

Στις δημοτικές εκλογές του 1998 κατήλθε ως ανεξάρτητος υποψήφιος στο Δήμο Πειραιά, χωρίς να καταφέρει να εκλεγεί.

## Παραπομπές


Κατηγορία:Έλληνες υπουργοί Εμπορικής Ναυτιλίας
Κατηγορία:Βουλευτές Πειραιώς και Νήσων
Κατηγορία:Βουλευτές εκλεγμένοι με το ΠΑΣΟΚ
Force India

Η **Σαχάρα Φορσε Ίντια** ήταν Ινδική ομάδα που συμμετείχε στο Παγκόσμιο Πρωτάθλημα της Φόρμουλα 1. Η έδρα της βρισκόταν στο Σίλβερστοουν της Μεγάλης Βρετανίας.

## Ιστορικά στοιχεία
Την 1 Ιανουαρίου 1981, ο Ιρλανδός επιχειρηματίας Έντι Τζόρνταν, ίδρυσε την ομώνυμη εταιρεία κατασκευής αγωνιστικών αυτοκινήτων. Το 1991, δέκα χρόνια μετά την ίδρυσή της εταιρείας, ο Τζόρνταν αποφάσισε η εταιρεία του να ενταχθεί στο Παγκόσμιο Πρωτάθλημα της Φόρμουλα 1 με δική της ομάδα, η οποία ονομάστηκε Τζόρνταν Γκραν Πρι. Η Τζόρνταν Γκραν Πρι κατέβηκε στο Πρωτάθλημα με το όνομα αυτό μέχρι το 2005. Στις 24 Ιανουαρίου 2005, ο Τζόρνταν την πούλησε στο Ρωσοκαναδό επιχειρηματία Άλεξ Σνάιντερ, ο οποίος είναι ιδιοκτήτης του Ομίλου Μίντλαντ και τον επόμενο χρόνο(2006) η ομάδα μετονομάστηκε σε Μίντλαντ Φόρμουλα 1. Με το όνομα αυτό πήρε μέρος στο Πρωτάθλημα μόνο ένα χρόνο, καθώς στις 11 Ιουλίου 2006, ο Σνάιντερ την πούλησε στην Ολλανδική εταιρεία Σπάικερ Καρς. Τον επόμενο χρόνο(2007, η ομάδα κατέβηκε στο Πρωτάθλημα με το όνoμα Σπάικερ Φόρμουλα 1, αλλά στη διάρκεια του έτους αυτού έχασε πολλά χρήματα και στις 25 Αυγούστου 2007 την αγόρασε ο Ινδός επιχειρηματίας Βιτζάι Μαλία, ο οποίος έχει και το μεγαλύτερο μέρος των μετοχών της. Επίσης ο Μαλία είναι ιδιοκτήτης της αεροπορικής εταιρείας Κινγκφίσερ και της Ένωσης Παραγωγών Μπίρας της Ινδίας. Στις 27 Οκτωβρίου 2011, ο Μαλία αποφάσισε να πουλήσει το 75% των μετοχών που στην κατοχή του στον επιχειρηματία Σουμπράτα Ρόι Σαχάρα, ο οποίος το 1978 ίδρυσε την εταιρεία Σαχάρα Ίντια Παριβάρ. Με τον τρόπο αυτό η εταιρεία του Σαχάρα έγινε ο βασικός χορηγός της ομάδας και η ομάδα μετονομάστηκε στο σημερινό της όνομα(Σαχάρα Φορσε Ίντια).

## Εξαγορά της ομάδας απ' τον [[Καναδάς|Καναδό]] μεγαλοεπιχειρηματία [[Λόρενς Στρολ]]
Στις 8 Αυγούστου του 2018 ανακοινώθηκε απ' τη
διοίκηση της ομάδας πως η πλοιοψηφία των μετοχών της πέρασε σε μια ομάδα επιχειρηματιών της 
οποίας ηγείται ο Καναδός μεγαλοεπιχειρηματίας Λόρενς Στρολ. Ο Ινδός Βιτζάι Μαλία θα έχει πλέον
μόνο το 20% των μετοχών της ομάδας και θα έχει απλώς συμβουλευτικό ρόλο. Ο Αμερικανο-Ρουμάνος
Ότμαρ Σαφνάουερ θα έχει πλέον το ρόλο του Αγωνιστικού Διευθυντή της ομάδας η οποία άλλαξε
και ονομασία. Από Σαχάρα Φορς Ίντια μετονομάστηκε σε Racing Point F1. Επίσης ο
Γάλλος οδηγός της ομάδας Εστεμπάν Οκόν θα χάσει σύντομα τη θέση του και θα 
αντικατασταθεί απ' το γιο του Στρολ τον Λανς Στρολ. Ο λόγος αυτής της εξαγοράς ήταν το σκάνδαλο για οικονομικές απάτες στην εταιρεία του και η καταδίκη του από το διεθνές δικαστήριο. 

## Οδηγοί που πέρασαν από την ομάδα
*  Άντριαν Σούτιλ
*  Τζιανκάρλο Φιζικέλα
*  Βιταντόνιο Λιούτσι
*  Πολ Ντι Ρέστα
*  Νίκο Χούλκενμπεργκ
*  Σέρχιο Πέρες
*  Εστεμπάν Οκόν
*  Λανς Στρολ

## Εξωτερικοί σύνδεσμοι

*Επίσημη ιστοσελίδα
*https://www.netflix.com/formula1drivetosurvive

Κατηγορία:Ομάδες Φόρμουλα 1
Φιλάρετος Καλτσίδης

Ο **Φιλάρετος Καλτσίδης** (ρωσ. *Филарет Ильич Гальчев*, *Φιλαρέτ Ιλίτς Γκάλτσεφ*, 26 Μαΐου 1963, Τσάλκα) είναι ο πλουσιότερος Έλληνας στον κόσμο για το έτος 2013. Η περιουσία του εκτιμάται ότι ανέρχεται στα 6,8 δισεκατομμύρια δολάρια και κατέχει την 175η θέση στη λίστα των πλουσιότερων ανθρώπων στον κόσμο σύμφωνα με το αμερικανικό επιχειρηματικό περιοδικό Φόρμπς και την 21η θέση στη Ρωσία.

## Βιογραφία

Έχει γεννηθεί στις 26 Μαΐου του 1963 στο ελληνικό χωριό Ταρσόν της περιφέρειας Τσάλκας της Γεωργίας. Το 1991 αποφοίτησε από το Ινστιτούτο Εξόρυξης της Μόσχας και είναι διδάκτωρ των οικονομικών επιστημών. Το έτος 1993 ξεκινά να εργάζεται ως διευθυντής στην εταιρία βιομηχανίας του άνθρακα «ΡωσΆνθρακας». Το έτος 1997 ίδρυσε την ιδιωτική εμπορική επιχείρηση «ΡωσΆνθρακαςΕμπορία». Το έτος 2000, σε συνεργασία με τον επιχειρηματία Σεργκέι Γκενεράλοφ απέκτησε σε δημοπρασία την *Εταιρεία Άνθρακα* της πόλης  Κρασνογιάρσκ. Το έτος 2002, η εταιρία πουλήθηκε, και τα χρήματα που έλαβε ο Φιλάρετος επένδυσε στην αγορά της εταιρίας «ΣτερνΤσέμεντ», η οποία αργότερα μετονομάστηκε σε «Όμιλο ΕύρωΤσέμεντ». Το έτος 2005 προχώρησε στην εξαγορά εργοστασίων τσιμέντου με αποτέλεσμα να γίνει ο μεγαλύτερος παραγωγός τσιμέντου στη Ρωσία.

## Προσωπική ζωή

Ο Φιλάρετος είναι παντρεμένος και έχει δυο παιδιά μια κόρη και έναν γιο. Ο τόπος μόνιμης διαμονής του είναι στη Ρωσία, όμως είναι συχνές οι εμφανίσεις του ιδιαιτέρως την καλοκαιρινή περίοδο στην Ελλάδα, πού ταξιδεύει με το πολυτελές σκάφος του.

## Παραπομπές


Κατηγορία:Ρώσοι επιχειρηματίες
Κατηγορία:Γεωργιανοί επιχειρηματίες
Κατηγορία:Έλληνες επιχειρηματίες
Κατηγορία:Ρώσοι ελληνικής καταγωγής
Κατηγορία:Έλληνες της Γεωργίας
Κατηγορία:Σοβιετικοί ελληνικής καταγωγής
Γεώργιος Μισαηλίδης

Ο **Γεώργιος Μισαηλίδης** (Χίος, 21 Απριλίου 1928 - Αθήνα, 29 Αυγούστου 2001) ήταν δικηγόρος και Έλληνας πολιτικός. Διετέλεσε υπουργός Αιγαίου από το 1990 έως το 1991 και υπηρέτησε ως βουλευτής Χίου του κόμματος Νέα Δημοκρατία από το 1981 έως το 1993.

## Καριέρα
Γιος γιατρού, ο Μισαηλίδης σπούδασε Νομικά στο Εθνικό και Καποδιστριακό Πανεπιστήμιο Αθηνών και εν συνεχεία Ναυτικό Δίκαιο στο Πανεπιστήμιο του Κάρντιφ (Cardiff University) του Ηνωμένου Βασιλείου. Εργάστηκε ως δικηγόρος Αθηνών έως το 1976.

Το 1976, διορίστηκε γενικός διευθυντής του κόμματος της Νέας Δημοκρατίας από τον Κωνσταντίνο Καραμανλή. Στη θέση αυτή παρέμεινε έως το 1981, ενώ παράλληλα εκλέχτηκε επανειλημμένα μέλος της Κεντρικής Επιτροπής του κόμματος. Βουλευτής με τη ΝΔ εκλέχθηκε για πρώτη φορά στις εκλογές του 1981 και επανεξελέγει στις εκλογές των ετών 1985, Ιουνίου 1989, Νοεμβρίου 1989 και του 1990.
[μικρογραφία|Από αριστερά προς δεξιά: [Κωνσταντίνος Καραμανλής, **Γεώργιος Μισαηλίδης**, Αλέξης Μινωτής, στο Προεδρείο του Προσυνεδρίου της Νέας Δημοκρατίας (Χαλκιδική, Απρίλιος 1976)]]
Διετέλεσε υπουργός Αιγαίου στην κυβέρνηση της ΝΔ από τις 11 Απριλίου 1990 έως τις 8 Αυγούστου 1991. Ως υπουργός μερίμνησε για την παροχή υπηρεσιών σε απομακρυσμένα νησιά του Αιγαίου, μια δύσκολη προσπάθεια που ξεκίνησε κατά την υπουργική του θητεία.

Πέθανε σε ηλικία 73 ετών στις 29 Αυγούστου 2001 και κηδεύτηκε στις 30 Αυγούστου στο Α΄ Νεκροταφείο Αθηνών.  Ήταν παντρεμένος με την Αλίκη Φραγκάκη και απέκτησαν έναν γιο και μία κόρη.

## Εξωτερικοί σύνδεσμοι
*Βιογραφικό στο kalamoti.net.gr

## Παραπομπές


Κατηγορία:Έλληνες υπουργοί Αιγαίου
Κατηγορία:Βουλευτές Χίου
Κατηγορία:Βουλευτές εκλεγμένοι με τη Νέα Δημοκρατία
Ευστάθιος Μαλαμίδας

Ο **Ευστάθιος Μαλαμίδας** (1890 - 22 Ιουλίου 1966) ήταν Έλληνας γιατρός και πολιτικός. Αποκλήθηκε από ορισμένους ως ο μπάρμπα-Στάθης, ο προστάτης των αδυνάτων. Ίδρυσε το σανατόριο και το Γενικό Νοσοκομείο της Λαμίας.

## Καριέρα
Εργάστηκε ως γιατρός στην Αθήνα από το 1916 ως το 1926 και ειδικεύτηκε στην ουρολογία. Είχε σπουδάσει παράλληλα Νομικά και άρχισε να ασχολείται με τα κοινά από τη δεκαετία του ' 20, αρχικά με το Κόμμα Φιλελευθέρων. 

Για πρώτη φορά υπουργός ανέλαβε το 1945, στο υπουργείο Υγιεινής, ως το 1946. Στην κυβέρνηση του Θεμιστοκλή Σοφούλη υπηρέτησε ως υπουργός Δημοσίων Έργων, από το 1948 ως το 1949. Το Μάρτιο του 1950 ανέλαβε υπουργός Μεταφορών, Ταχυδρομείων, Τηλεγραφείων και Τηλεφώνων και προσωρινά Δημοσίων Έργων, Οικισμού Ανοικοδομήσεως και Εργασίας στην κυβέρνηση του Σοφοκλή Βενιζέλου. Από τις 4 Σεπτεμβρίου 1950 ως τις 13 Σεπτεμβρίου 1950 ήταν υπουργός άνευ χαρτοφυλακίου (με χρέη υφυπουργού Ναυτικών) στην κυβέρνηση Σοφοκλή Βενιζέλου.

Πέθανε το 1966 και κηδεύτηκε στη Λαμία, με την παρουσία πολλών επισήμων.

## Εξωτερικοί σύνδεσμοι
*Βιογραφικά στοιχεία για το Μαλαμίδα.

## Παραπομπές


Κατηγορία:Βουλευτές Φθιώτιδας
Κατηγορία:Έλληνες υπουργοί Υγιεινής
Κατηγορία:Έλληνες ουρολόγοι
Κατηγορία:Έλληνες υπουργοί Δημοσίων Έργων
Κατηγορία:Έλληνες υπουργοί Μεταφορών
Κατηγορία:Έλληνες υπουργοί Δημοσίων Έργων, Οικισμού και Ανοικοδομήσεως
Κατηγορία:Έλληνες υπουργοί Ταχυδρομείων, Τηλεγράφων και Τηλεφώνων
Κατηγορία:Έλληνες υπουργοί Εργασίας
Κατηγορία:Έλληνες υπουργοί Άνευ Χαρτοφυλακίου
Κατηγορία:Βουλευτές Φθιωτιδοφωκίδας
Κατηγορία:Έλληνες ιατροί του 20ού αιώνα
Head First

**Head First** είναι ο τίτλος του 15ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε το Μάιο του 1983 μέσω της δισκογραφικής εταιρείας "Bronze" στην Ευρώπη και της "Mercury" στην Αμερική.
Αυτός ήταν ο δεύτερος και τελευταίος δίσκος του συγκροτήματος με τον Μπομπ Ντέισλι στο μπάσο, αφού μετά την ηχογράφηση του, επέστρεψε στο συγκρότημα του Ozzy Osbourne και αντικαταστάθηκε από τον επανερχόμενο στους Uriah Heep, Τρέβορ Μπόλντερ, ο οποίος παραμένει μέχρι σήμερα.
Η εμπορική επιτυχία του δίσκου στην Ευρώπη ήταν ανάλογη του προκατόχου του, "*[[Abominog]]*", αλλά απέτυχε να μπει στο Billboard Hot-100 των Ηνωμένων Πολιτειών. Επίσης, τα δύο σινγκλ του δίσκου, "*Lonely Nights*" και "*Stay On Top*" κατάφεραν να μπουν στα βρετανικά τσαρτ, όντας τα μοναδικά τραγούδια του συγκροτήματος τα οποία ανέβηκαν στις λίστες επιτυχιών της πατρίδας τους, από την ίδρυση των Uriah Heep μέχρι σήμερα.

## Τραγούδια
1. **The Other Side of Midnight** *(Box, Daisley, Goalby, Sinclair, Kerslake)* - 3:55
2. **Stay On Top** *(Jackson)* - 3:35
3. **Lonely Nights** *(Adams, Vallance)* - 4:07
4. **Sweet Talk** *(Box, Daisley, Goalby, J. Sinclair, L. Sinclair, Kerslake)* - 3:51
5. **Love Is Blind** *(Carbone, Zito)* - 3:38
6. **Roll Overture** *(Box, Daisley, Goalby, Sinclair)* - 2:18
7. **Red Lights** *(Box, Daisley, Goalby, Sinclair)* - 2:57
8. **Rollin' the Rock** *(Box, Daisley, Goalby, Sinclair)* - 5:31
9. **Straight Through the Heart** *(Box, Daisley, Goalby, Sinclair, Kerslake)* - 3:39
10. **Weekend Warriors** *(Box, Daisley, Goalby, Sinclair, Kerslake)* - 3:50

## Θέσεις τσαρτ

## Μέλη των Uriah Heep
Το "***Head First***" ηχογραφήθηκε από τους εξής μουσικούς:
**[[Πήτερ Γκόλμπι]]** - *φωνητικά*
**[[Μικ Μποξ]]** - *κιθάρα*
**Τζον Σινκλέρ** - *πλήκτρα*
**[[Μπομπ Ντέισλι]]** - *μπάσο*
**[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/head-first-mw0000265221
* Αμερικανικά τσαρτ http://www.allmusic.com/album/head-first-mw0000265221/awards
* Βρετανικά τσαρτ https://web.archive.org/web/20130407234047/http://chartarchive.org/a/uriah+heep
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=Head+First&cat=a

Κατηγορία:Δισκογραφία των Uriah Heep
Κατηγορία:Άλμπουμ του 1983
Equator

Το **Equator** είναι ο 16ος στούντιο δίσκος του βρετανικού χαρντ ροκ συγκροτήματος Uriah Heep, ο πρώτος τους ο οποίος κυκλοφόρησε μέσω της εταιρείας "Portrait" στην Ευρώπη και της "Columbia Records" στην Αμερική.

Αυτός ήταν ο τελευταίος δίσκος των Uriah Heep με τον Πήτερ Γκόλμπι στα φωνητικά και τον Τζον Σινκλέρ στα πλήκτρα, αφού μετά την περιοδεία για την προώθηση του δίσκου αντικαταστάθηκαν από τον Μπέρνι Σο και τον Φιλ Λανζόν, αντίστοιχα, οι οποίοι παραμένουν στο συγκρότημα μέχρι σήμερα. Αρχικός αντικαταστάτης του Γκόλμπι ήταν ο Στεφ Φοντέην, ο οποίος όμως, δεν ηχογράφησε ποτέ με τους Uriah Heep.

Το "*Equator*" ήταν ο πρώτος από μία αλληλουχία δίσκων του συγκροτήματος, οι οποίοι κυκλοφόρησαν σε μία μακρά περίοδο εμπορικής παρακμής για τους Uriah Heep. Η μοναδική χώρα στους καταλόγους της οποίας κατάφερε να μπει ο δίσκος ήταν η Μεγάλη Βρετανία, φθάνοντας μόλις στο # 79.

## Τραγούδια
1. **Rockarama** *(Box, Goalby, Bolder, Sinclair, Kerslake)* - 4:31
2. **Bad Blood** *(Box, Goalby, Bolder, Sinclair, Kerslake)* - 3:33
3. **Lost One Love** *(Box, Goalby, Bolder, Sinclair, Kerslake)* - 4:42
4. **Angel** *(Box, Goalby, Bolder, Sinclair, Kerslake)* - 4:49
5. **Holding On** *(Box, Goalby, Bolder, Sinclair, Kerslake)* - 4:22
6. **Party Time** *(Box, Goalby, Bolder, Sinclair, Kerslake)* - 4:22
7. **Poor Little Rich Girl** *(Box, Goalby, Bolder, Sinclair, Kerslake)* - 6:34
8. **Skools Burnin' ** *(Box, Goalby, Bolder, Sinclair, Kerslake)* - 4:24
9. **Heartache City** *(Box, Goalby, Bolder, Sinclair, Kerslake)* - 5:02
10. **Night of the Wolf** *(Box, Goalby, Bolder, Sinclair, Kerslake)* - 4:35

## Θέσεις τσαρτ
***Equator*** *(άλμπουμ)*

***Επίσημη κυκλοφορία: [[Μάρτιος]] [[1985]]***

## Μέλη των Uriah Heep
Το "***Equator***" ηχογραφήθηκε από τους εξής μουσικούς:

* **[[Πήτερ Γκόλμπι]]** - *φωνητικά*
* **[[Μικ Μποξ]]** - *κιθάρα*
* **Τζον Σινκλέρ** - *πλήκτρα*
* **[[Τρέβορ Μπόλντερ]]** - *μπάσο*
* **[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Equator - Uriah Heep | Songs, Reviews, Credits, Awards | AllMusic
* ChartArchive - Uriah Heep

Κατηγορία:Δισκογραφία των Uriah Heep
Κατηγορία:Άλμπουμ του 1985
Τόνια Μαχαίρα

Η **Τόνια Μαχαίρα** είναι Ελληνίδα αθλήτρια της κολύμβησης

## Βιογραφικό
Η Αντωνία (Τόνια) Μαχαίρα γεννήθηκε στις 21 Μαΐου 1971 στα Χανιά. Έχει ύψος 1,78μ ωστόσο αγωνίστηκε στην κολύμβηση και συγκεκριμένα στα 100μ και 200μ ελεύθερο. Σπούδασε στην Αμερική με αθλητική υποτροφία και έχει στην κατοχή της και μεταπτυχιακό με ειδίκευση στη διατροφή για Σωματική Απόδοση. Έχει το απόλυτο ρεκόρ στην Ελλάδα (σε άντρες και γυναίκες) καθώς έχει 32 νίκες σε Πανελλήνια Πρωταθλήματα και θεωρείται πολυνίκης κολυμβήτρια όλων των εποχών. . Έχει λάβει μέρος σε 2 Ολυμπιάδες (Ατλάντα & Σίδνεϊ) ενώ στους Ολυμπιακούς Αγώνες το 2004 στην Αθήνα δεν πήρε μέρος καθώς, χωρίς κανένα λόγο, η Κολυμβητική Ομοσπονδία την απέκλεισε θεωρώντας ότι ήταν ντοπαρισμένη. Τα τελευταία χρόνια είναι διατροφολόγος της ΠΑΕ Παναθηναϊκός.

## Αθλητικές Διακρίσεις
* Κατάρριψη πάνω από 50 Πανελλήνιων ρεκόρ στα 100-200 ελεύθερο και 50 ύπτιο
* **Ολυμπιακοί Αγώνες**: 14η(200μ ελεύθερο) - Ατλάντα 
* **Παγκόσμιο Πρωτάθλημα**: 13η(100μ. ελεύθερο) 7η(4Χ200μ. ελεύθερο), 7η(4Χ100μ. ελεύθερο), 10η(4Χ100μ. μικτή ομαδική) - Αθήνα
* **Ευρωπαϊκό Πρωτάθλημα**: 8η(100μ. ελεύθερο), 10η(4Χ100μ. ελεύθερο), 10η(4Χ200μ. ελεύθερο) - Ελσίνκι, 14η(100μ. ελεύθερο), 13η(4Χ100μ. μικτή ομαδική) - Κωνσταντινούπολη, 14η (200μ. ελεύθερο) - Βόνη, 15η θέση(200μ. ελεύθερο)- Αθήνα, 13η(200μ. ελεύθερο),14η(100μ. ελεύθερο)-Σέφιλντ,14η(100μ. ελεύθερο), 15η(200μ. ελεύθερο), 14μ(4Χ100μ. μικτή ομαδική)-Βιέννη. 
***Μεσογειακοί Αγώνες**: 3η(100μ. ελεύθερο + 200μ. ελεύθερο)-Αθήνα, 4η(200μ. ελεύθερο), 8η (100μ.), 3η (4Χ100μ. ελεύθερο), 4η (4Χ100μ. μικτής ομαδικής)-Ναρμπόν . 

## Παραπομπές


Κατηγορία:Έλληνες αθλητές της κολύμβησης
Κατηγορία:Κολυμβητές ΠΑΟΚ
Γ.Σ.Γ. Νίκη Αλεξανδρούπολης

150px|thumb|Νίκη Αλεξανδρούπολης
Η **Νίκη Αλεξανδρούπολης** ιδρύθηκε το 1981 και είναι ελληνικός αθλητικός σύλλογος με έδρα την Αλεξανδρούπολη. Τα χρώματα της ομάδας είναι το μπλε και το λευκό ενώ στο σύμβολο της απεικονίζεται η Νίκη της Σαμοθράκης.

## Ιστορία
Το 1981 η Νίκη Αλεξανδρούπολης στο βόλεϊ γυναικών αγωνίζεται σε τοπικά πρωταθλήματα ώσπου θα ανέβει στη Γ  Εθνική Κατηγορία εκεί θα συνεχίζει να παίζει μέχρι και το 1988. Την αμέσως επόμενη χρονιά η Νίκη αγωνίζεται στην Β΄ Εθνική Κατηγορία. Παράλληλα την ίδια χρονιά οι κορασίδες κατακτούν το Πρωτάθλημα ενώ τις χρονιές 1990 και 1992 είναι η ώρα των νεανίδων να πανηγυρίσουν το Πρωτάθλημα. 

Αυτό είχε σαν αποτέλεσμα, η Νίκη Αλεξανδρούπολης το 1993 να ανέβει στην Α Εθνική Κατηγορία, κάνοντας ένα διάλειμμα το 1994 όπου έπεσε στη Β΄ Εθνική Κατηγορία και να ανέβει ξανά στην Α΄ Εθνική Κατηγορία, όπου και πρωταγωνιστεί μέχρι το 1999. Την ίδια χρονιά καταφέρνει και φτάνει στους 4 του Κυπέλλου Ελλάδας. Από το 2000 μέχρι και το 2002 η ομάδα πέφτει στην Α2 (Β΄ Εθνική Κατηγορία) κατηγορία. 

Την επόμενη χρονιά, και για έναν χρόνο,  η Νίκη Αλεξανδρούπολης εξαφανίζεται από το χάρτη του βόλεϊ. Το 2004 γίνονται προσπάθειες για την δημιουργία ομάδας από την προπονήτρια και πρώην διεθνή παίκτρια με την Εθνική Ομάδα Αναστασίας  Ιακωβίδου. Επιπλέον ιδρύονται ακαδημίες και τμήματα για όλες τις ηλικίες.  

Το 2011-2012 η Νίκη Αλεξανδρούπολης αγωνίζεται στο Πρωτάθλημα Αν.Μακεδονίας & Θράκης, όπου στον τελικό αναμετράται με τη θρακιώτικη ομάδα ,Θύελλα Φερών την οποία κερδίζει 3-2 σετ και παίρνει την άνοδο για την Α2. Στο τιμόνι της ομάδας είναι ο Γεώργιος Τεκτονίδης. 

Το Φεβρουάριο του 2014, ο Γ.Τεκτονίδης, αφήνει την ομάδα λόγω αποτελεσμάτων και τα καθήκοντα του προπονητή αναλαμβάνει ο Χαράλαμπος Κωνσταντινίδης  με στόχο την παραμονή της ομάδας στην Α2. Στο τέλος της χρονιάς, η ομάδα πέφτει κατηγορία και την αμέσως επόμενη χρονιά θα παίζει και πάλι στο Πρωτάθλημα Αν.Μακεδονίας & Θράκης, με προπονητή τον Ιπποκράτη Δημήτσα. 

Από την αρχή της σεζόν, η Νίκη Αλεξανδρούπολης, δείχνει ότι θα είναι το αφεντικό στο Δ’ όμιλο του  Πρωταθλήματος ΓΥΝΑΙΚΩΝ της Β’ Εθνικής Αν.Μακεδονίας & Θράκης, αφού από πολύ νωρίς, παίρνει προβάδισμα. Αήττητη και πρωτοπόρος βγαίνει πρωταθλήτρια χειμώνα με στόχο την άνοδο στην Α2. Κάτι που θα καταφέρει, αφού στο τελευταίο παιχνίδι με αντίπαλο την Α.Ε Κομοτηνής, παρά την ήττα, κερδίζει το πολυπόθητο δεύτερο σετ και παράλληλα την άνοδο για δεύτερη φορά στην Α2.

## Διακρίσεις
*2 Πανελλήνια Πρωταθλήματα Πετοσφαίρισης Νεανίδων: 1990, 1992

*1 Πανελλήνιο Πρωτάθλημα Πετοσφαίρισης κορασίδων: 1989

*ημιτελικά Κυπέλλου Ελλάδας Πετοσφαίρισης γυναικών: 1999

## Διακεκριμένες αθλήτριες
*  Μαρία Χατζηνικολάου

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1981
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.ΘΡ.ΑΝ.ΜΑΚ.
Γιώργος Τεκτονίδης

Ο **Γιώργος Τεκτονίδης** είναι πρώην Έλληνας διεθνής πετοσφαιριστής και νυν προπονητής της Νίκης Αλεξανδρούπολης

## Βιογραφικό
Ο Γιώργος Τεκτονίδης είναι μια από τους κορυφαίες μορφές του ελληνικού βόλεϊ. Γεννήθηκε στην Αλεξανδρούπολη το 1956 και απόφοιτος των ΤΕΦΦΑ με ειδικότητα στο βόλεϊ. Σήμερα είναι καθηγητής στο Δημοκρίτειο Πανεπιστήμιο Θράκης. Ξεκίνησε το βόλεϋ το 1970 μόλις 14 ετών, στον Εθνικό Αλεξανδρούπολης, στη θέση του πασαδόρου όπου και έμεινε έως το 1983, παίζοντας σε όλα τα παιχνίδια της ομάδας του, που αγωνιζόταν στην Α Κατηγορία. Το 1974 κλήθηκε στην Εθνική ομάδα του βόλεϊ ανδρών. Έχει διατελέσει και προπονητής με διακρίσεις τόσο σε επίπεδο σωματείων  Α΄ Εθνικής κατηγορίας όσο και σε επίπεδο Εθνικών ομάδων.. Συντέλεσε στη μεγαλύτερη επιτυχία του αθλήματος για τον Έβρο όταν το 1970, στο πανεπαρχιακό ειδικό πρωτάθλημα των πρωταθλητών από δώδεκα διαμερίσματα της χώρας, που είχε γίνει στην Αθήνα, ο Εθνικός Αλεξανδρούπολης βγήκε πρωταθλητής και ανέβηκε στην Α' Εθνική κατηγορία.

## Αθλητική Δραστηριότητα
Οι σπουδαιότερες στιγμές της αθλητικής του καριέρας είναι:
*Συμμετοχή στο Βαλκανικό Πρωτάθλημα ανδρών στην Αθήνα το 1974.
*Συμμετοχή στο Βαλκανικό Πρωτάθλημα εφήβων στη Ρουμανία το 1975
*Συμμετοχή στο Προολυμπιακό τουρνουά που έλαβε χώρα στη Ρώμη το 1976.
*Συμμετοχή στην Πανεπιστημιάδα Σόφιας το 1977.
*Πρωτάθλημα με το εφηβικό του Εθνικού Αλεξανδρούπολης το 1977
*2η θέση στους Μεσογειακούς Αγώνες με την Εθνική Ομάδα στη Γιουγκοσλαβία το 1979.
*Συμμετοχή στο Βαλκανικό Πρωτάθλημα της Τουρκίας με τη ομάδα του Εθνικού το 1979.
*Συμμετοχή στο Πανευρωπαϊκό Πρωτάθλημα Ανδρών στη Γαλλία το 1979
*Συμμετοχή στην Πανεπιστημιάδα του Βουκουρεστίου το 1981

## Παραπομπές


Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Εθνικού Αλεξανδρούπολης
Κατηγορία:Πετοσφαιριστές της εθνικής Ελλάδος
Κατηγορία:Έλληνες προπονητές πετοσφαίρισης
Ρεϊμόν ντε Μπον ντε Λεντιγκιέρ

Ο **Ρεϊμόν ντε Μπον ντε Λεντιγκιέρ** (γαλλικά: *Raymond de Bonne de Lesdiguières*), ήταν Γάλλος μοναχός, Ρωμαιοκαθολικός Αρχιεπίσκοπος Πάτρας και βαρώνος της Πάτρας κατά τον Μεσαίωνα. Μέλος της γαλλικής οικογένειας *ντε Μπόν (de Bonne)* που ήταν δούκες και φεουδάρχες του Λεντιγκιέρ στη Γαλλική επαρχία του Δελφινάτου. 

Ήταν ηγούμενος την περίοδο 1319-1322 της μονής του Κλουνύ σπουδαίου πνευματικού και πολιτιστικού κέντρου της εποχής με πολιτική επιρροή. Αργότερα αναφέρεται ηγούμενος της Φραγκισκανικής μονής του Αγίου Νικολάου στο Λίντο της Βενετίας (San Nicolo del Lido). Είχε ταξιδέψει στην Ελλάδα και την Αίγυπτο σαν πρεσβευτής για να διαπραγματευτή τα Ενετικά εμπορικά συμφέροντα και την ελεύθερη διέλευση των πλοίων της Ενετικής δημοκρατίας. Την περίοδο 1357-1360 χρημάτισε ρωμαιοκαθολικός επίσκοπος Πάτρας και πολιτικός διοικητής, βαρώνος, με το όνομα **Ραϊμόνδος** αντικαθιστώντας τον Ραϊνάλδο. 

## Πηγές
**Ιστορία της πόλεως Πατρών από αρχαιοτάτων χρόνων μέχρι το 1821*, Στέφανος Θωμόπουλος, επιμέλεια Λάζαρης, Αχαϊκές εκδόσεις, ISBN 9607960084

## Παραπομπές


Κατηγορία:Λατίνοι Αρχιεπίσκοποι Πάτρας
Κατηγορία:Αρχεπισκοπική Λατινική Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι μοναχοί
2602 Μουρ

Ο **Μουρ (Moore)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την Άντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Βρετανού ερασιτέχνη αστρονόμου σερ Πάτρικ Μουρ.

## Φυσικά χαρακτηριστικά
Τα φυσικά χαρακτηριστικά του Μουρ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μουρ
2604 Μάρσακ

μικρογραφία|Η τροχιά του αστεροειδούς 2604 Μάρσακ
Ο **Μάρσακ (Marshak)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1972 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου-Σοβιετικού συγγραφέα και μεταφραστή ποιητών Σαμουήλ Γιακόβλεβιτς Μάρσακ (Самуил Яковлевич Маршак, 1887-1964).

## Φυσικά χαρακτηριστικά
Η μέση διάμετρος του Μάρσακ εκτιμάται σε 14,9 χιλιόμετρα περίπου. Ο φασματικός τύπος του είναι **Sa**, ενώ το γεωμετρικό άλβεδό του είναι 0,055 ± 0,017.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μαρσακ
2605 Σαχάντε

Ο **Σαχάντε (Sahade)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1974 από το προσωπικό του «Αστεροσκοπείου Φελίξ Αγκυγιάρ» στο Ελ Λεονθίτο της Αργεντινής και πήρε το όνομά του προς τιμή του Αργεντινού αστρονόμου Χόρχε Σαχάντε (*Jorge Sahade*).

## Φυσικά χαρακτηριστικά
Τα φυσικά χαρακτηριστικά του Σαχάντε είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σαχαντε
2601 Μπολόνια

Η **Μπολόνια (Bologna)** είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1980 από μία ομάδα ερασιτεχνών αστρονόμων, που παρατηρούσαν από το Αστεροσκοπείο Σαν Βιττόρε της Μπολόνια, και πήρε το όνομά του από την πόλη αυτή.

## Φυσικά χαρακτηριστικά
Η μέση διάμετρος της Μπολόνια εκτιμάται σε 19 χιλιόμετρα περίπου. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,163 ± 0,047.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπολονια
Νέο Πετρίτσι

Το **Νέο Πετρίτσι** είναι χωριό του Δήμου Σιντικής στο Νομό Σερρών, της πρώην επαρχίας Σιντικής και έδρα του πρώην ομώνυμου δήμου. Σύμφωνα με την επίσημη απογραφή για το έτος 2021, έχει πληθυσμό 1.690 κατοίκους (μείον 12,5%) και 242 λιγότερους κατοίκους από την προηγούμενη απογραφή για το έτος 2011, και έκταση 117.140 στρέμματα. Το Νέο Πετρίτσι βρίσκεται στις νότιες παρυφές του όρους Κερκίνη (Μπέλες) και βόρεια της λίμνης Κερκίνης. Η Δημοτική Ενότητα (πρώην δήμος) Πετριτσίου έχει μόνιμο πληθυσμό 3.900 κατοίκους (2021). 

## Ιστορικά στοιχεία
Η κωμόπολη απελευθερώθηκε από ελληνικό στρατό στις 27 Ιουνίου 1913 με τη Μάχη της Βέτρινας η οποία ουσιαστικά απελευθέρωσε ένα μέρος της Ανατολικής Μακεδονίας. Από το 1913 και μετά εγκαταστάθηκαν πρόσφυγες από το χωριό Στάρτσοβο, το Πετρίτσι, την Μπογορόδιτσα και άλλα χωριά που σήμερα βρίσκονται στη Βουλγαρία και Βλάχοι από τη Ράμνα. Οι Σταρτσοβίτες διέσωσαν και μετέφεραν από το Στάρτσοβο στον νέο οικισμό τους, κειμήλια μεταξύ των οποίων και η εικόνα του Αγίου Μηνά. Η εορτή του τιμάται κάθε χρόνο με Λειτουργία και παραδοσιακό κουρμπάνι στο ναό του αγίου Μηνά Νέου Πετριτσίου που κτίσθηκε σε ανάμνηση του ομώνυμου ναού στο Στάρτσοβο της σημερινής Βουλγαρίας. Το 1923 εγκαταστάθηκαν στη Μεσαία (βόρεια του Νέου Πετριτσίου) πρόσφυγες από τον Πόντο, οι οποίοι στον Β' ΠΠ εγκαταστάθηκαν κι αυτοί στο Νέο Πετρίτσι.

## Ονομασία
Η ονομασία του χωριού οφείλεται στο παλαιό Πετρίτσι. Μια πόλη βόρεια της Κερκίνης, που μέχρι το 1913 ζούσε ανθηρή Ελληνική κοινότητα. Μετά το τέλος του Β΄ Βαλκανικού Πολέμου και τη Συνθήκης του Βουκουρεστίου (Αύγουστος 1913), το Πετρίτσι πέρασε στη δικαιοδοσία της Βουλγαρίας και ο Ελληνικός πληθυσμός του εγκαταστάθηκε στο (σημερινό) Νέο Πετρίτσι και τη γύρω περιοχή.

## Διατελέσαντες Δήμαρχοι

## Προσωπικότητες
; Γεννήθηκαν στο Νέο Πετρίτσι
* Χρήστος Καπετανόπουλος, Έλληνας οπλαρχηγός του Μακεδονικού Αγώνα
; Κατάγονται από το Νέο Πετρίτσι
* Σωτηρία Κυρμανίδου, Ελληνίδα συγγραφέας
* Αντώνης Μάστορας, Έλληνας αθλητής του άλματος εις ύψος

## Φωτογραφίες


Αρχείο:Neo Petritsi.jpg|Άποψη (περίχωρα)
Αρχείο:Koilada.jpg|Κοιλάδα Λόντζας
Αρχείο:Veterna.jpg|Ν. Πετρίτσι
Αρχείο:ΔΗΜΟΤΙΚΟ ΣΧΟΛΕΙΟ ΚΑΙ ΓΥΜΝΑΣΙΟ Ν.ΠΕΤΡΙΤΣΙΟΥ.jpg|Δημοτικό και Γυμνάσιο Ν. Πετριτσίου



## Παραπομπές


Κατηγορία:Κωμοπόλεις της περιφερειακής ενότητας Σερρών
Νέο Πετρίτσι
Raging Silence

**Raging Silence** είναι ο τίτλος του 17ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Απρίλιο του 1989 μέσω της δισκογραφικής εταιρείας "Enigma Records".
Αυτός ήταν ο πρώτος δίσκος με τον τραγουδιστή Μπέρνι Σο και τον κιμπορντίστα Φιλ Λανζόν στη σύνθεση του συγκροτήματος, η οποία παρέμεινε ίδια μέχρι το 2007. Το "*Raging Silence*" περιέχει τρεις διασκευές, σε τραγούδια των Argent, των Αυστραλών Cold Chisel και των Αμερικάνων Le Roux, αλλά και το "*Blood Red Roses*" το οποίο είναι σύνθεση του προηγούμενου τραγουδιστή του συγκροτήματος, Πήτερ Γκόλμπι.
Η εμπορική επιτυχία του δίσκου ήταν πολύ μικρή, αφού κατάφερε να μπει μόνο στο Top-30 των ελβετικών τσαρτ.

## Τραγούδια
1. **Hold Your Head Up** *(Argent, White)* - 4:33
2. **Blood Red Roses** *(Goalby)* - 4:10
3. **Voice on my TV** *(Box, Lanzon)* - 4:20
4. **Rich Kid** *(Bolder)* - 4:49
5. **Cry Freedom** *(Box, Lanzon)* - 4:34
6. **Bad Bad Man** *(Lanzon)* - 4:11
7. **More Fool You** *(Box, Lanzon)* - 3:34
8. **When the War is Over** *(Prestwich)* - 5:09
9. **Lifeline** *(Roddy, Medica, Frederiksen, Haselden)* - 4:53
10. **Rough Justice** *(Box, Shaw, Lanzon, Bolder)* - 4:21

## Θέσεις τσαρτ
***Raging Silence*** *(άλμπουμ)*

***Επίσημη κυκλοφορία: [[Απρίλιος]] [[1989]]***

## Μέλη των Uriah Heep
Το "***Raging Silence***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/raging-silence-mw0000205318
* Ελβετικά τσαρτ http://hitparade.ch/showitem.asp?interpret=Uriah+Heep&titel=Raging+Silence&cat=a

Κατηγορία:Δισκογραφία των Uriah Heep
Κατηγορία:Άλμπουμ του 1989
Ιδρισίδες

Οι **Ιδρισίδες** (αραβικά: الأدارسة, al-Idārisah) ήταν σιιτική δυναστεία του Μαρόκου, που κυβέρνησε από το 788 ως το 974 μ.Χ., σχεδόν διακόσια χρόνια. Πήρε το όνομά της από τον ιδρυτή της, Ιντρίς Α΄, δισέγγονο του Χασάν ιμπν Αλί, ιστορική μορφή του Ισλάμ. Οι Ιδρισίδες θεωρούνται παραδοσιακά ως οι ιδρυτές του κράτους του Μαρόκου.

## Οίκος του Ιδρίς

## Εξωτερικοί σύνδεσμοι
* 

Κατηγορία:Βασιλείς του Μαρόκου
Κατηγορία:Ιστορία του Μαρόκου
Κατηγορία:Πρώην κράτη της Αφρικής
Κατηγορία:Πρώην μοναρχίες της Αφρικής
Κατηγορία:Μουσουλμανικές δυναστείες
Μαρία Β΄ Ζαχαρία

Η **Μαρία** (*Maria Zaccaria*, απεβ. μετά το 1404) από την Οικογένεια Ζαχαρία ήταν, ως Μαρία Β΄, πριγκίπισσα της Αχαΐας (1402 - 1404). Κατείχε τιμητικά και τον τίτλο της βασίλισσας της Θεσσαλονίκης.

## Βιογραφία
Καταγόταν από τη Γενοβέζικη Οικογένεια Ζαχαρία. Ήταν κόρη του Κεντυρίωνα Α΄ βαρόνου της Βελιγοστής και του Δαμαλά (Τροιζήνας) και βαρώνου της Χαλανδρίτσας. Αδελφός της ήταν ο Ανδρόνικος Ασάν Ζαχαρία. 
μικρογραφία|Ο θυρεός του Γενοβέζικου οίκου των Ζαχαρία με το χρυσαφί - κόκκινο χρώμα.
Παντρεύτηκε το 1402 τον Πέτρο Μπόρντο του Σαν Σουπεράνο, Ιταλό τυχοδιώκτη, που ήταν πρίγκιπας της Αχαΐας. Μόλις πέθανε ο σύζυγος της το 1402, ανέλαβε η ίδια το πριγκιπάτο, έως το 1404 που την καθαίρεσε ο ανιψιός της Κεντυρίων Β΄ Ζαχαρίας, βαρόνος της Χαλανδρίτσας και βαρόνος της Αρκαδίας.

## Παραπομπές


## Πηγές
* Latin Lordships in Greece, ανακτήθηκε 20 Μαρτίου 2013
* Setton, Kenneth M. (1975). A History of the Crusades: Volume III — The Fourteenth and Fifteenth Centuries. Madison: University of Wisconsin Press.

Κατηγορία:Πριγκίπισσες της Αχαΐας
Κατηγορία:Βασίλειο της Θεσσαλονίκης
Μαρια
Different World (άλμπουμ, Uriah Heep)

**Different World** είναι ο τίτλος του 18ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Φεβρουάριο του 1991 μέσω της δισκογραφικής εταιρείας "Legacy Records".
Την παραγωγή του δίσκου ανέλαβε ο μπασίστας των Uriah Heep, Τρέβορ Μπόλντερ, ενώ αυτός ήταν ο πρώτος δίσκος του συγκροτήματος ο οποίος δε συνοδευόταν από κάποιο σινγκλ. Οι κριτικές του δίσκου ήταν πολύ μέτριες, παρ' όλα αυτά επανεκδόθηκε στις 25 Μαρτίου 1998 από την "Essential Records", με τέσσερα επιπλέον τραγούδια.
Το "*Different World*" γνώρισε μηδαμινή εμπορική επιτυχία αφού δεν κατάφερε να μπει στα τσαρτ καμίας χώρας, παγκοσμίως.

## Τραγούδια
1. **Blood on Stone** *(Bolder)* - 4:38
2. **Which Way Will the Wind Blow** *(Bolder)* - 4:52
3. **All God's Children** *(Box, Lanzon)* - 4:20
4. **All for One** *(Bolder)* - 4:27
5. **Different World** *(Box, Lanzon)* - 4:15
6. **Step by Step** *(Bolder)* - 4:07
7. **Seven Days** *(Box, Lanzon)* - 3:35
8. **First Touch** *(Lanzon)* - 3:54
9. **One on One** *(Box, Lanzon)* - 4:05
10. **Cross That Line** *(Box, Lanzon)* - 5:35

## Μέλη των Uriah Heep
Το "***Different World***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/different-world-castle-bonus-tracks-mw0000627525

Κατηγορία:Δισκογραφία των Uriah Heep
Κατηγορία:Άλμπουμ του 1991
Κατηγορία:Άλμπουμ από την Roadrunner Records
Κεντυρίων Α΄ Ζαχαρίας

Ο **Κεντυρίων Α΄ Ζαχαρίας** (Centurione Zaccaria) (1336 - 1382) ήταν ευγενής του Πριγκιπάτου της Αχαΐας κατά τον μεσαίωνα. Καταγόταν από τη Γενοβέζικη Οικογένεια Ζαχαρία.

## Βιογραφία
Πατέρας του ήταν ο Μαρτίνος Ζαχαρίας και μητέρα του ήταν η Ζακλίν ντε Λα Ρος, μέλος πλάγιου κλάδου του Οίκου ντε Λα Ρος που κυβερνούσε το Δουκάτο των Αθηνών. Η Ζακλίν ήταν βαρόνη της Βελιγοστής και του Δαμαλά. Αδελφός του ήταν ο Βαρθολομαίος Ζαχαρίας, μαρκήσιος της Βοδονίτσας (λόγω του γάμου του) και κύριος του Δαμαλά.

Διετέλεσε τρεις φορές βάιλος της Αχαΐας και πέθανε στη διάρκεια της τρίτης θητείας του. 
Το 1345 που σκοτώθηκε ο πατέρας του, ο Κεντυρίων Α΄ κληρονόμησε τα φέουδά του: το ήμισυ της βαρονίας της Χαλανδρίτσας (το 1359 είχε στην κατοχή του ολόκληρη την βαρονία), τη Βαρωνία της Βελιγοστής (από τη μητέρα του), και τον τίτλο του μεγάλου κοντόσταυλου. Είχε επίσης υπό την εξουσία του τα φέουδα του Δαμαλά (μετά το τέλος του αδελφού του), του Μανιατοχωρίου και της Μιτόπολης.

## Οικογένεια
Νυμφεύτηκε κάποια -αγνώστου ονόματος- από τη βουλγαρικής καταγωγής οικογένεια Ασάν, με την οποία απέκτησε: 
* Ανδρόνικος απεβ. 1401, βαρόνος της Χαλανδρίτσας και της Αχαΐας και πατέρας του:
** Κεντυρίωνα Β΄ απεβ. 1432
* Μαρτίνος, συμμετείχε στην ''μάχη του Γαρδικίου (1375)
* Μαρία Β΄, παντρεύτηκε τον Πέτρο του Σαν Σουπεράνο, πρίγκιπα της Αχαΐας (1396 – 1402) και αντιβασιλιά της Αχαΐας (1402 – 1404). Όταν εκείνος απεβίωσε, τον διαδέχθηκε ως πριγκίπισσα της Αχαΐας.

## Παραπομπές


## Πηγές
*Latin Lordships in Greece, ανακτήθηκε 20 Μαρτίου 2013
*Ο Φραγκικός Μοριάς

|-

Κεντυριων
Κατηγορία:Βαρώνοι του Πριγκιπάτου της Αχαΐας
Κατηγορία:Βαρώνοι της Χαλανδρίτσας
2606 Οδησσός

Η **Οδησσός** (*Odessa*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1976 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την ομώνυμη μεγάλη πόλη (και λιμάνι) της Ουκρανίας.

## Φυσικά χαρακτηριστικά
Ο φασματικός τύπος της Οδησσού είναι **Xk**. Η Οδησσός περιστρέφεται γύρω από τον εαυτό της μία φορά κάθε 8 ώρες 14 λεπτά και 33 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Οδησσος
Κατηγορία:Οδησσός
Sea of Light

**Sea of Light** είναι ο τίτλος του 19ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Αύγουστο του 1995 μέσω της δισκογραφικής εταιρείας "Castle Records".
Ο δίσκος παραμένει ως σήμερα αναγνωρισμένος ως ένας από τους καλύτερους της νεότερης ιστορίας του συγκροτήματος από τους  οπαδούς των Uriah Heep, αφού σηματοδοτεί την επιστροφή του ήχου του συγκροτήματος στο μουσικό ύφος του χαρντ ροκ το οποίο είχαν στη δεκαετία του '70 και στις αρχές αυτής του '80.
Αυτός ήταν ο τρίτος συνεχόμενος στούντιο δίσκος του συγκροτήματος ο οποίος γνώρισε μηδαμινή εμπορική επιτυχία, αφού κατάφερε να μπει μόνο στις χαμηλές θέσεις των γερμανικών τσαρτ.

## Τραγούδια
1. **Against the Odds** *(Box, Lanzon)* - 6:12
2. **Sweet Sugar** *(Bolder)* - 4:43
3. **Time of Revelation** *(Box, Lanzon)* - 4:02
4. **Mistress of All Time** *(Lanzon)* - 5:33
5. **Universal Wheels** *(Box, Lanzon)* - 5:39
6. **Fear of Falling** *(Bolder)* - 4:38
7. **Spirit of Freedom** *(Box, Lanzon)* - 4:14
8. **Logical Progression** *(Box, Lanzon)* - 6:12
9. **Love in Silence** *(Box, Lanzon)* - 6:48
10. **Words in the Distance** *(Box, Lanzon)* - 4:46
11. **Fires of Hell** *(Bolder)* - 3:56
12. **Dream On** *(Bolder)* - 4:26

## Θέσεις τσαρτ
***Sea of Light*** *(άλμπουμ)*

***Επίσημη κυκλοφορία: [[23 Αυγούστου]] [[1995]]***

## Μέλη των Uriah Heep
Το "***Sea of Light***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/sea-of-light-mw0000254723
* Γερμανικά τσαρτ http://charts.de/suche.asp?search=uriah+heep&x=0&y=0&country=de

Κατηγορία:Δισκογραφία των Uriah Heep
Κατηγορία:Άλμπουμ του 1995
2607 Γιακουτία

μικρογραφία|Η τροχιά του αστεροειδούς 2607 Γιακουτία
Η **Γιακουτία (Yakutia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,4. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την ομώνυμη περιφέρεια της ασιατικής Ρωσίας, γνωστή και ως Δημοκρατία των Σαχά.

## Φυσικά χαρακτηριστικά
Τα φυσικά χαρακτηριστικά της Γιακουτίας είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γιακουτια
Κατηγορία:Δημοκρατία των Σαχά
2608 Σενέκας

μικρογραφία|Η τροχιά του αστεροειδούς 2608 Σενέκα
Ο **Σενέκας (Seneca)** είναι ένας μικρός αστεροειδής Αμόρ, της υποομάδας Αμόρ III, με απόλυτο μέγεθος (όπως ορίζεται για το Ηλιακό Σύστημα) 16,851. Ανακαλύφθηκε το 1978 από τον Γερμανό αστρονόμο Χανς-Έμιλ Σούστερ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του προς τιμή του Ρωμαίου φιλοσόφου, δασκάλου του Νέρωνα, Σενέκα του Νεότερου.

Ως αστεροειδής Αμόρ ο Σενέκας πλησιάζει κάποτε τη Γη χωρίς να διασχίζει ποτέ την τροχιά της: Στις 15 Μαρτίου 1978 πέρασε σε απόσταση 13.470.000 χιλιομέτρων από τη Γη, αλλά δεν θα την ξαναπλησιάσει σε τόσο μικρή απόσταση πριν από το έτος 2179, καθώς κινείται σε τροχιά μεγάλης εκκεντρότητας.

## Φυσικά χαρακτηριστικά
Η μέση διάμετρος του Σενέκα εκτιμάται σε 900 μέτρα περίπου. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,21. Ο Σενέκας περιστρέφεται γύρω από τον εαυτό του μία φορά κάθε 6 ως 10 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σενεκας
Sonic Origami

**Sonic Origami** είναι ο τίτλος του 20ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 1998 μέσω της δισκογραφικής εταιρείας "Eagle Records".
Ο δίσκος κυκλοφόρησε αρχικά στην Ιαπωνία και την Ευρώπη, ενώ εκδόθηκε στην Αμερική στις 6 Ιουλίου 1999 μέσω της εταιρείας "Spitfire Records" και έλαβε μέτριες κριτικές.
Το τραγούδι "*Between Two Worlds*" είναι αφιερωμένο στα πρώην μέλη του συγκροτήματος, Ντέηβιντ Μπάιρον και Γκάρι Τέην.

## Τραγούδια
1. **Between Two Worlds** *(Box, Lanzon)* - 6:29
2. **I Hear Voices** *(Bolder)* - 3:55
3. **Perfect Little Heart** *(Box, Lanzon)* - 5:17
4. **Heartless Land** *(Box, P. Lanzon. M. Lanzon)* - 4:44
5. **Only the Young** *(Bolder)* - 4:43
6. **In the Moment** *(Box, Lanzon)* - 6:23
7. **Question** *(Box, Lanzon)* - 5:26
8. **Change** *(Box, Lanzon)* - 6:02
9. **Shelter from the Rain** *(Bolder)* - 6:10
10. **Everything in Life** *(Box, Lanzon, Bolder, Kerslake)* - 3:15
11. **Acroos the Miles** *(Peterik, Sullivan)* - 5:13
12. **Feels Like** *(Box, Lanzon)* - 4:37
13. **The Golden Palace** *(Box, Lanzon)* - 8:29
14. **Sweet Pretender** *(Bolder)* - 4:50

## Μέλη των Uriah Heep
Το "***Sonic Origami***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/release/sonic-origami-mr0000629596
* Εκδόσεις του "*Sonic Origami*" http://www.allmusic.com/album/sonic-origami-mw0000244541/releases

Κατηγορία:Δισκογραφία των Uriah Heep
Κατηγορία:Άλμπουμ του 1998
Κατάλογος νικητών Θερινών Ολυμπιακών Αγώνων 1896

Στο παρόν λήμμα καταγράφονται οι **αθλητές που κατέκτησαν μετάλλιο** στους **[[Θερινοί Ολυμπιακοί Αγώνες 1896|Θερινούς Ολυμπιακούς Αγώνες του 1896]]** στην Αθήνα. Τα παρακάτω μετάλλια απονεμήθηκαν αργότερα στους αθλητές από τη Διεθνή Ολυμπιακή Επιτροπή. Την εποχή των Αγώνων, οι νικητές έπαιρναν ασημένιο μετάλλιο, οι δεύτεροι χάλκινο, ενώ οι τρίτοι τίποτα.

## Αθλήματα
[thumb|right|190px|border|Ο [Τζον Μπόλαντ]]

### [[Αρχείο:Tennis_pictogram.svg|25px]] Αντισφαίριση

* Η ομάδα των Κάσδαγλη-Πετροκόκκινου αναφέρεται στη βάση αποτελεσμάτων της Διεθνούς Ολυμπιακής Επιτροπής ως Μικτή ομάδα. Ο Κάσδαγλης (αθλητής με ελληνική καταγωγή που διέμενε στην Αλεξάνδρεια) καταγράφεται ως Έλληνας στη λίστα των αποτελεσμάτων του απλού, ενώ σε κάποιες πηγές αναφέρεται ως Αιγύπτιος. Για τον Πετροκόκκινο, ο οποίος δεν έχει κατακτήσει κάποιο ατομικό μετάλλιο, δεν προσδιορίζεται η χώρα καταγωγής του στο αγώνισμα του απλού, αν και πολλές πηγές τον καταγράφουν ως Έλληνα.

----

### [[Αρχείο:Weightlifting_pictogram.svg|25px]] Άρση βαρών

----

[thumb|right|270px|Ο [Καρλ Σούμαν στο άλμα.]]
[thumb|right|200px|Ο [Χέρμαν Βάινγκερτνερ στους κρίκους.]]
[thumb|right|270px|Η γερμανική ομάδα στο [Γυμναστική στους Θερινούς Ολυμπιακούς Αγώνες 1896 – Ομαδικό δίζυγου ανδρών|ομαδικό του δίζυγου.]]

### [[Αρχείο:Gymnastics_(artistic)_pictogram.svg|25px]] Γυμναστική

----

[thumb|right|190px|border|Ο [Άλφρεντ Χάγιος]]
### [[Αρχείο:Swimming_pictogram.svg|25px]] Κολύμβηση

----

### [[Αρχείο:Fencing_pictogram.svg|25px]] Ξιφασκία
[thumb|right|190px|border|Ο [Λεωνίδας Πύργος]]

----

### [[Αρχείο:Wrestling_pictogram.svg|25px]] Πάλη

----

### [[Αρχείο:Cycling pictogram.svg|25px]] Ποδηλασία

----

[thumb|right|200px|Οι σκοπευτές [Παντελής Καρασεβδάς|Καρασεβδάς, Φραγκούδης και Ορφανίδης.]]
### [[Αρχείο:Shooting_pictogram.svg|25px]] Σκοποβολή

----

### [[Αρχείο:Athletics_pictogram.svg|25px]] Στίβος
[thumb|right|140px|Ο [Σπύρος Λούης]]
[thumb|right|140px|Ο [Ρόμπερτ Γκάρετ]]
 

## Δείτε επίσης
* Πίνακας μεταλλίων Θερινών Ολυμπιακών Αγώνων 1896

## Παραπομπές


## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 10-21)
* Monique Berlioux: Ρεπορτάζ αναδημοσιευμένο στο περιοδικό *Συλλογή* (Απρ. 1969, τεύχος 17, σελ. 46-54)

Κατηγορία:Θερινοί Ολυμπιακοί Αγώνες 1896